Ahir Maulets va difondre un comunicat en què deixava molt clar que ells no van ser els agressors durant els incidents de l'acte de CdC a Girona, sinó que van ser-ne els agredits. Tots els diaris i fins i tot tve3 han dit el contrari, és a dir, que van ser ells -sense citar-los- els qui van agredir Arcadio Espada. M'agradaria que em confirméssiu realment què va passar perquè així tots ho podrem saber definitivament. Dit això, vull trencar una llança en favor vostre. És cert que l'Ei segueix una via, bàsicament comunista, que no s'adiu amb la meva manera de pensar, però puc arribar a respectar-los malgrat que de vegades no ho sembli. Com a independentista no m'agrada gens que els catalans sempre estiguem llençant-nos els plats pel cap. Tots som independentistes, tots votaríem SÍ en un referèndum d'autodeterminació, això és el que compta. Després, que cadascú segueixi la via que més cregui convenient i que hi treballi democràticament. El que no m'agrada són les baralles i els insults. No dic que ens ajuntem, car això és impossible i ho entenc, però sí que ens respectem. Cadascú triarà el seu camí, però tots volem la independència al capdavall. No m'agrada veure pintades independentistes a les parets guixades per altres independentistes. No m'agrada veure adhesius independentistes arrencats per altres independentistes. I així ad infinitum. Mentre nosaltres -que hem escollit diferents vies però al capdavall tots estimem el nostre país- ens barallem, els espanyols se'ns estan colant a casa i grupuscles neofeixistes com CdC no paren d'inflar-se. Trenco una llança a favor de l'EI, però per damunt de tot a favor de tot l'independentisme tingui el color que tingui, que consti. Per això per damunt de tot trenco una llança en favor del respecte i la concòrdia. pensem-hi. 
No parlo fent referència a la teva persona, parlo en general. Com es poden respectar a sectors fexistes per molt independentista que siguin? Si per a mi la lluita social i la nacional són iguals d'importants, com puc estar-me de braços creuats quan hi ha gent insultant i atacant als immigrants? Jo respecto a la gent que em respecte. Tesis feixistes, racistes, xenòfogues de per si no respecten la condició humana. 
Qui insulta i ataca els immigrants en aquest país? Una cosa són opinions personals que la gent pot dir aquí al xat, però per sort en aquest país no s'ha atacat mai ni insultat cap persona pel simple fet de ser immigrant. No podem, malgrat les nostres diferències que són bastantes, acordar un pacte de respecte mutu malgrat tot? No hauria de ser tan difícil. Bé, voldria creure que no. 
com que no vull acabar en discussions que tots sabem per on aniran i que acabaran com el rosari de l'aurora... no he posat noms de col·lectius. No podem, malgrat les nostres diferències que són bastantes, acordar un pacte de respecte mutu malgrat tot? Què entens per acord mutuu? Jo ja he dit que jo respecto a qui em respecta. I no es tracta de que sigui difícil o no.. però és necessari? és possible? té cap lògica ideològica que gent d'extrema-esquerra tingui relacions amb gent que (i seré bo) flirteja amb postures filo-feixistes? Francament.. no és més del que ja hi ha aportat. Em puc entendre amb molta gent però hi ha coses que són contràries a la meva ideologia que no puc acceptar. 
Aviam, a mi també em costa entendre'm amb moviments extrems, però no parlo d'entendre'ns, sinó de respecte mutu. Un pacte de no-agressió, per entendre'ns. Això, que només és un pacte de mínims, no hauria de ser impossible. Et preguntes fins i tot si és necessari. I tant que ho és. És necessari que acordem un pacte de "no-agressió" entre independentistes, fins i tot entre aquells que defensem postures radicament oposades. Ho he meditat força i penso que és el que ens convé. És més, trobo que és necessari més que mai. Penseu que cada cop que els independentistes d'un bàndol o d'un altre ens barallem només estem alimentant l'espanyolisme, i això a ningú li interessa. Per exemple, jo no estic d'acord amb els actes que ha fet darrerament Maulets a Sant Cugat (això d'anar a llaurar el camp de golf), car ho trobo una rucada. Però entenc les seves intencions. Diguem que comprenc les seves intencions, però no comparteixo la manera de posar-les en pràctica. Cadascú que vagi per la seva banda i que treballi d'acord amb les seves ideologies, però crec que hauríem de fer un exercici de maduresa tots plegats, no tenir por d'admetre possibles errors que de vegades tots cometem, fer un exercici d'humilitat i arribar finalment a entendre que només un pacte de no-agressió entre independentistes farà que arribem a respectar-nos mútuament. I això serà bo per tothom, siguem com siguem. No sé, penso jo. 
Sent respondre't tan curt a un missatge tan llarg, però... no veus que ell posa al mateix nivell la lluita nacional i la social (com ell bé ha dit) i tu prefereixes la independència per davant de tot? 
I això és incompatible? Ho dius com si defensessin postures oposades, quan de fet són iguals en un 50%, i ortogonals en la resta. 
que tinguen un mateix objectiu no vol dir que segueixquen la mateixa via (com és obvi). I per una de les parts, la independència va TOTALMENT lligada al canvi social. No vol independència a qualsevol preu. I això és el que deia el guerriller: que hi ha postures que no pot acceptar, per més que vulguen independència. Totalment lògic. 
O sigui, que si ell només vol la independència, tu hi estàs en contra? Com si fóssis unionista? 
No és que estiga en contra, és que no demane que els puga respectar, ni molt menys, clavar-me amb ells. No és el mateix tipus d'independència, i la distància entre eixos dos tipus és tan abismal, que no poden anar junts. --> tu